Document ID: 31983D0405

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Ιουλίου 1983
για εφαρμογή της γεωργικής αναδιάρθρωσης στο Μεγάλο Δουκάτο του Λουξεμβούργου σύμφωνα με την οδηγία 72/159/ΕΟΚ του Συμβουλίου
(Το κείμενο στη γαλλική γλώσσα είναι το μόνο αυθεντικό)
(83/405/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1982 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 18 παράγραφος 3,
Εκτιμώντας:
ότι η κυβέρνηση του Λουξεμβούργου ανακοίνωσε στις 13 Απριλίου 1983 τον κανονισμό του Μεγάλου Δουκάτου της 8ης Μαρτίου 1983 για τον καθορισμό του συγκρίσιμου εισοδήματος εργασίας για το 1982 καθώς και ορισμένες λεπτομέρειες εφαρμογής του·
ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή, αφού εξετάσει τον κανονισμό του Μεγάλου Δουκάτου της 8ης Μαρτίου 1983, πρέπει να αποφασίσει εάν οι ισχύουσες διατάξεις για την εφαρμογή της γεωργικής αναδιάρθρωσης σύμφωνα με την οδηγία 72/159/ΕΟΚ εξακολουθούν να πληρούν τους όρους για χρηματοδοτική συμμετοχή της Κοινότητας που αναφέρονται στο άρθρο 15 της οδηγίας 72/159/ΕΟΚ·
ότι ο κανονισμός του Μεγάλου Δουκάτου της 8ης Μαρτίου 1983 ανταποκρίνεται στους όρους και στους στόχους της οδηγίας 72/159/ΕΟΚ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις που ισχύουν στο Λουξεμβούργο σχετικά με την εφαρμογή της οδηγίας 72/159/ΕΟΚ πληρούν, και αφού ληφθεί υπόψη ο κανονισμός του Μεγάλου Δουκάτου της 8ης Μαρτίου 1983, τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.
Άρθρο 2
Η παρούσα απόφαση απευθύνεται στο Μεγάλο Δουκάτο του Λουξεμβούργου.
Βρυξέλλες, 29 Ιουλίου 1983.

Labels: 18
15
19
6